\sect{शिवपञ्चाक्षरस्तोत्रम्}

\fourlineindentedshloka
{नागेन्द्रहाराय त्रिलोचनाय}
{भस्माङ्गरागाय महेश्वराय}
{नित्याय शुद्धाय दिगम्बराय}
{तस्मै नकाराय नमः शिवाय}%॥ १॥

\fourlineindentedshloka
{मन्दाकिनी-सलिलचन्दन-चर्चिताय}
{नन्दीश्वर-प्रमथनाथ-महेश्वराय}
{मन्दारपुष्प-बहुपुष्प-सुपूजिताय}
{तस्मै मकाराय नमः शिवाय}%॥ २॥

\fourlineindentedshloka
{शिवाय गौरीवदनाब्ज-वृन्द-}
{सूर्याय दक्षाध्वरनाशकाय}
{श्रीनीलकण्ठाय वृषध्वजाय}
{तस्मै शिकाराय नमः शिवाय}%॥ ३॥

\fourlineindentedshloka
{वसिष्ठ-कुम्भोद्भव-गौतमार्य-}
{मुनीन्द्र-देवार्चितशेखराय}
{चन्द्रार्क-वैश्वानरलोचनाय}
{तस्मै वकाराय नमः शिवाय}%॥ ४॥

\fourlineindentedshloka
{यक्षस्वरूपाय जटाधराय}
{पिनाकहस्ताय सनातनाय}
{दिव्याय देवाय दिगम्बराय}
{तस्मै यकाराय नमः शिवाय}%॥ ५॥

\twolineshloka*
{पञ्चाक्षरमिदं पुण्यं यः पठेच्छिवसन्निधौ}
{शिवलोकमवाप्नोति शिवेन सह मोदते}

॥इति श्रीमच्छङ्कराचार्यविरचितं शिवपञ्चाक्षरस्तोत्रं सम्पूर्णम्॥